# Euroopan unionin C 106A/21.

| | ISSN 1977-1053 |
| --- | --- |
| Euroopan unionin
  virallinen lehti | C 106A |
| | |
| Suomenkielinen laitos | Tiedonantoja ja ilmoituksia | 61. vuosikerta21. maaliskuu 2018 |

ISSN 1977-1053

Euroopan unionin

virallinen lehti

C 106A

Suomenkielinen laitos

Tiedonantoja ja ilmoituksia

61. vuosikerta21. maaliskuu 2018

---

| Ilmoitusnumero | Sisältö | Sivu |
| --- | --- | --- |
| | V   Ilmoitukset |
| | HALLINNOLLISET MENETTELYT |
| | Euroopan komissio |
| 2018/C 106 A/01 | EUROSTAT – Ilmoitus avoinna olevasta varapääjohtajan virasta (palkkaluokka AD 15) – Luxemburg (Euroopan unionin virkamiehiin sovellettavien henkilöstösääntöjen 29 artiklan 2 kohta) – COM/2018/10378 | 1 |

Ilmoitusnumero

Sisältö

Sivu

V   Ilmoitukset

HALLINNOLLISET MENETTELYT

Euroopan komissio

2018/C 106 A/01

EUROSTAT – Ilmoitus avoinna olevasta varapääjohtajan virasta (palkkaluokka AD 15) – Luxemburg (Euroopan unionin virkamiehiin sovellettavien henkilöstösääntöjen 29 artiklan 2 kohta) – COM/2018/10378

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan komissio

| 21.3.2018 | FI | Euroopan unionin virallinen lehti | CA 106/1 |
| --- | --- | --- | --- |

21.3.2018

FI

Euroopan unionin virallinen lehti

CA 106/1

---

EUROSTAT

Ilmoitus avoinna olevasta varapääjohtajan virasta (palkkaluokka AD 15) – Luxemburg

(Euroopan unionin virkamiehiin sovellettavien henkilöstösääntöjen 29 artiklan 2 kohta)

COM/2018/10378

(2018/C 106 A/01)

Keitä olemme

Eurostat on pääosasto Euroopan komissiossa. Se tarjoaa Euroopan unionille korkealaatuisia tilastopalveluja ja palvelee unionin toimielimiä, jäsenvaltioita, rahoitusmarkkinoita, yrityksiä, viestintäalaa ja suurta yleisöä.

Eurostat vastaa Euroopan tilastojärjestelmän hallinnon koordinoinnista ja vahvistamisesta, ja sen tavoitteena on antaa kaikkien käyttäjien saataville helposti ajanmukaisia, luotettavia ja vertailukelpoisia tilastoja EU:n tasolla. Lisäksi se tekee kaikki EU:n tilastolainsäädäntöä koskevat ehdotukset sekä koordinoi tilastojärjestelmien parantamista ehdokasmaissa ja laajemmaltikin kansainvälisessä yhteisössä.

Eurostatissa varapääjohtaja vastaa linjoista B, E, F ja G, joiden henkilöstömäärä on noin 550 (mukaan lukien väliaikaiset toimihenkilöt ja harjoittelijat). Varapääjohtaja raportoi Eurostatin pääjohtajalle, joka on myös Euroopan unionin johtava tilastotieteilijä. Eurostatin päätoimipaikka sijaitsee Luxemburgissa.

Mitä tarjoamme

Varapääjohtaja tukee pääjohtajaa Eurostatin yleisessä strategisessa johtamisessa ja hallinnoinnissa. Hänen vastuullaan ovat erityisesti linjat, joiden toimialaan kuuluvat ”menetelmät, tilasto- ja tietotekniikkapalvelut” (ESTAT.B), ”alueelliset ja alakohtaiset tilastot” (ESTAT.E), ”sosiaalitilastot” (ESTAT.F) ja ”yritysten yleistilastot” (ESTAT.G). Hän vastaa myös massadatatyöryhmästä.

Hän johtaa ja valvoo suoraan alaisuudessaan olevien yksiköiden toimintaa ja osallistuu muun muassa Eurostatin strategian ja työohjelmien laatimiseen ja täytäntöönpanoon, eurooppalaisten tilastojen kehittämiseen, tuotantoon ja levittämiseen ja Eurostatin edustamiseen korkean tason kokouksissa ja tapahtumissa.

Varapääjohtaja työskentelee pääjohtajan ohjauksessa ja toimii pääjohtajan sijaisena tämän poissa ollessa.

Ketä etsimme

Haemme tehtävään erittäin osaavaa ja dynaamista ammattilaista, jolla on seuraavat ominaisuudet:

| — | erinomaiset analyyttiset valmiudet sekä kyky hahmottaa keskeiset ongelmat, kehittää ja laatia strategisia tavoitteita ja muuttaa ne realistisiksi käytännön toimintasuunnitelmiksi, |
| --- | --- |

—

erinomaiset analyyttiset valmiudet sekä kyky hahmottaa keskeiset ongelmat, kehittää ja laatia strategisia tavoitteita ja muuttaa ne realistisiksi käytännön toimintasuunnitelmiksi,

| — | vankka näyttö johtamis- ja viestintäkyvyistä sekä kokemus suurten tiimien vetämisestä ja mittavien rahoitusvarojen hallinnoinnista korkealla tasolla, |
| --- | --- |

—

vankka näyttö johtamis- ja viestintäkyvyistä sekä kokemus suurten tiimien vetämisestä ja mittavien rahoitusvarojen hallinnoinnista korkealla tasolla,

| — | erinomainen kyky määritellä tavoitteiden saavuttamista edistävät painopisteet ja keskittyä niihin, seurata ja arvioida edistymistä ja valvoa täytäntöönpanoa, |
| --- | --- |

—

erinomainen kyky määritellä tavoitteiden saavuttamista edistävät painopisteet ja keskittyä niihin, seurata ja arvioida edistymistä ja valvoa täytäntöönpanoa,

| — | korkealla tasolla hankitut ihmissuhde-, päätöksenteko- ja neuvottelutaidot ja erinomainen kyky viestiä tehokkaasti ja vaikuttavasti kaikkien sidosryhmien kanssa komission sisällä ja sen ulkopuolelle sekä luoda niihin luottamuksellisia suhteita, |
| --- | --- |

—

korkealla tasolla hankitut ihmissuhde-, päätöksenteko- ja neuvottelutaidot ja erinomainen kyky viestiä tehokkaasti ja vaikuttavasti kaikkien sidosryhmien kanssa komission sisällä ja sen ulkopuolelle sekä luoda niihin luottamuksellisia suhteita,

| — | erittäin hyvä tuntemus politiikan aloista, jotka kuuluvat Eurostatin ja erityisesti nyt haettavan varapääjohtajan vastuualueeseen. |
| --- | --- |

—

erittäin hyvä tuntemus politiikan aloista, jotka kuuluvat Eurostatin ja erityisesti nyt haettavan varapääjohtajan vastuualueeseen.

Mitä edellytämme (hakuedellytykset)

Valintavaiheeseen päästäkseen hakijan on täytettävä seuraavat muodolliset vaatimukset viimeistään hakuajan päättyessä:

Kansalaisuus: Hakijan on oltava jonkin Euroopan unionin jäsenvaltion kansalainen.

Korkeakoulututkinto: Hakijalla tulee olla

| i) | joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus; |
| --- | --- |

i)

joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus;

| ii) | tai korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, sekä vähintään yhden vuoden työkokemus kyseiseltä alalta (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen). |
| --- | --- |

ii)

tai korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, sekä vähintään yhden vuoden työkokemus kyseiseltä alalta (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen).

Työkokemus: Hakijalla tulee lisäksi olla korkeakoulututkinnon suorittamisen jälkeen hankittu vähintään 15 vuoden työkokemus opintoja vastaavalla pätevyystasolla.

Kokemus johtotehtävistä: Työkokemuksesta vähintään viiden vuoden on oltava kokemusta ylemmän johdon (1) tehtävistä kyseessä olevaan tehtävään suoraan liittyvällä alalla.

Kielitaito: Hakijalla on oltava yhden EU:n virallisen kielen (2) perusteellinen taito ja toisen virallisen kielen riittävä taito. Valintalautakunta varmistaa haastattelun (haastattelujen) aikana, että hakijat täyttävät jonkin toisen EU:n virallisen kielen riittävää taitoa koskevan vaatimuksen. Tämän vuoksi haastattelun jossakin osassa saatetaan käyttää kyseistä toista EU:n virallista kieltä.

Ikäraja: Hakija ei saa olla saavuttanut Euroopan unionin henkilöstösääntöjen mukaista eläkeikää. Sääntöjen mukaan unionin virkamies saavuttaa eläkeiän sen kuukauden päättyessä, jonka aikana hän täyttää 66 vuotta (ks. henkilöstösääntöjen (3) 52 artiklan a alakohta).

Riippumattomuus ja sidonnaisuuksia koskeva ilmoitus

Ennen työtehtävien aloittamista hakijan on annettava vakuutus, jonka mukaan hän toimii riippumattomasti ja yleisen edun hyväksi eikä hänellä ole sidonnaisuuksia, joiden voidaan katsoa heikentävän hänen riippumattomuuttaan.

Nimittäminen ja palvelussuhteen ehdot

Euroopan komissio valitsee ja nimittää Eurostatin varapääjohtajan omien valinta- ja palvelukseenottomenettelyjensä mukaisesti (ks. myös ”Compilation Document on Senior Officials Policy” (4)). Hakijoiden, jotka valintamenettelyssä kutsutaan komission neuvoa-antavan nimityskomitean haastateltaviksi, on ennen haastattelua osallistuttava ulkopuolisen rekrytointiyrityksen järjestämään arviointiin.

Toiminnallisista syistä ja jotta valintamenettely saataisiin päätökseen mahdollisimman nopeasti, mikä on sekä hakijoiden että toimielimen edun mukaista, valintamenettelyssä käytetään vain englannin ja/tai ranskan kieltä (5).

Palkkaus ja palvelussuhteen ehdot määräytyvät Euroopan unionin AD 15 -palkkaluokan virkamiehiin sovellettavien henkilöstösääntöjen mukaan. Hakijoiden tulee ottaa huomioon, että henkilöstösääntöjen mukaan kaikkien uusien toimihenkilöiden on suoritettava hyväksyttävästi yhdeksän kuukauden pituinen koeaika.

Eurostatin varapääjohtajan toimipaikkana on Luxemburg.

Yhtäläiset mahdollisuudet

Komissio noudattaa aktiivista yhtäläisten mahdollisuuksien politiikkaa (erityisesti sukupuolen osalta). Se pyrkii lisäämään naisten osuutta johtotehtävissä ja kehottaa siksi erityisesti naispuolisia ehdokkaita hakemaan tätä tehtävää.

Hakumenettely

Hakijan on ennen hakemuksensa jättämistä varmistettava, että hän täyttää kaikki hakuedellytykset (”Mitä edellytämme”) ja erityisesti tutkinto- ja työkokemusvaatimukset sekä kielitaitovaatimukset. Jos jokin edellytyksistä ei täyty, hakemus hylätään automaattisesti.

Hakijoiden on rekisteröidyttävä internetosoitteessa:

https://ec.europa.eu/dgs/human-resources/seniormanagementvacancies/

ja noudatettava siellä hakumenettelyn eri vaiheista annettuja ohjeita.

Hakijalla on oltava voimassa oleva sähköpostiosoite. Sitä käytetään sekä rekisteröinnin yksilöintiin että yhteydenpitoon hakijan kanssa valintamenettelyn aikana. Sähköpostiosoitteen muutoksista on siksi ilmoitettava Euroopan komissiolle.

Hakijan on liitettävä hakemukseensa ansioluettelo PDF-muodossa ja laadittava verkossa vapaamuotoinen hakemuskirje (enintään 8 000 merkkiä). Toiminnallisista syistä ja jotta valintamenettely saataisiin päätökseen mahdollisimman nopeasti, mikä on sekä hakijoiden että toimielimen edun mukaista, ansioluettelo ja hakemuskirje on kirjoitettava englanniksi, ranskaksi tai saksaksi.

Kun hakija on lähettänyt sähköisen rekisteröitymislomakkeen, hän saa sähköpostiviestin, jossa vahvistetaan, että hakemus on rekisteröity. Se sisältää myös rekisteröintinumeron, jota käytetään myöhemmin viitteenä kaikissa hakemusta koskevissa asioissa. Jos hakija ei saa vahvistusviestiä, hakemus ei ole rekisteröitynyt!

Hakuprosessin etenemistä ei ole mahdollista seurata verkossa. Euroopan komissio ottaa suoraan yhteyttä hakijaan hakemuksen käsittelyyn liittyvissä asioissa.

Lisätietoja ja/tai apua teknisiin ongelmiin saa lähettämällä sähköpostiviestin osoitteeseen: HR-MANAGEMENT-ONLINE@ec.europa.eu

Rekisteröitymisen määräaika

Rekisteröityminen päättyy 24. huhtikuuta 2018 klo 12.00 (Brysselin aikaa), jonka jälkeen internetrekisteröityminen ei ole enää mahdollista.

Internetrekisteröityminen on syytä tehdä hyvissä ajoin ennen määräajan päättymistä. Hakemista ei kannata jättää hakuajan viimeisiin päiviin, sillä rekisteröityminen ei verkkoliikenteen ruuhkien tai internetyhteyden katkosten takia välttämättä onnistu ensi yrittämällä. Hakeminen ei ole mahdollista sen jälkeen, kun rekisteröitymisen määräaika on päättynyt. Rekisteröitymistä määräajan jälkeen ei oteta huomioon.

Tärkeää tietoa hakijoille

Hakijoille muistutetaan, että valintalautakuntien työ on luottamuksellista. Hakijat eivät tämän vuoksi saa itse tai toisen henkilön välityksellä olla suoraan tai välillisesti yhteydessä lautakuntien jäseniin.

Henkilötietojen suoja

Komissio huolehtii siitä, että hakijoiden henkilötietojen käsittelyssä noudatetaan 18. joulukuuta 2000 annettua Euroopan parlamentin ja neuvoston asetusta (EY) N:o 45/2001 (6) (asetus yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta).

---

(1)  Hakijan on ilmoitettava ansioluettelossaan ainakin niiden viiden vuoden osalta, jotka hän on toiminut ylemmissä johtotehtävissä, 1) johtotehtävän nimike ja tehtävänkuvaus; 2) alaisten määrä kyseisessä tehtävässä; 3) hallinnoitujen varojen suuruusluokka ja 4) ylempien ja alempien organisaatiotasojen määrä sekä samantasoisessa tehtävässä toimineiden henkilöiden määrä.

(2)  http://eur-lex.europa.eu/legal-content/FI/TXT/PDF/?uri=CELEX:01958R0001-20130701&qid=1408533709461&from=EN

(3)  http://eur-lex.europa.eu/legal-content/FI/TXT/PDF/?uri=CELEX:01962R0031-20140701&from=FI

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Valintalautakunta varmistaa, etteivät näitä kieliä äidinkielenään puhuvat saa aiheetonta etua.

(6)  EYVL L 8, 12.1.2001, s. 1.

---